**OBAVIJEST ZA POTROŠAČE**

**Opoziv proizvoda**

**KRANJSKA KOBASICA POLUTRAJNA**

Državni inspektorat Republike Hrvatske obavještava potrošače o opozivu proizvoda Kranjska kobasica polutrajna, LOT broja L 161122, upotrijebiti do 20.01.2023. zbog neodgovarajuće deklaracije odnosno neoznačenog alergena soje u proizvodu.

S obzirom da na proizvodu na deklaraciji nije označen alergen soja proizvod može predstavljati rizik po zdravlje potrošača osjetljivih na isti dok ga osobe koje nisu alergične mogu i dalje upotrebljavati bez ograničenja.

Proizvod nije u skladu s Uredbom 178/2002 o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane i Uredbom (EZ) br. 1169/2011 Europskog parlamenta i Vijeća od 25. listopada 2011. o pružanju informacija o hrani potrošačima, kojom se izmjenjuju i dopunjuju Uredbe (EC) br. 1924/2006 i (EC) br. 1925/2006 Europskog parlamenta i Vijeća Direktive 2000/13 / EZ Europskog parlamenta i Vijeća, Direktive Komisije 2002/67 / EZ i Direktive Komisije 2002/67 / EZ 2008/5 / EZ i Uredbe Komisije (EZ) br. 608/2004.

**Podaci o proizvodu**

**Proizvođač:** Mesarski obrt SANDRO FRANK, vl. Sandro Frank, Kastav, Hrvatska

**Podrijetlo proizvoda**: Republika Hrvatska

**Obavijest se odnosi isključivo na gore navedeni proizvod**